cyanic-selkie/wikianc huggingface dataset:
ফটিকচাঁদ (চলচ্চিত্র)
কাহিনি-সংক্ষেপ
১২ বছর বয়সী বাবলু সান্যাল নামের কলকাতার এক ছেলেকে স্কুল থেকে ফেরার সময় একটি দল গুণ্ডা অপহরণ করে। কিন্তু পথে তাদের একটি গাড়ি দুর্ঘটনা ঘটে এবং বাবলু তার স্মৃতিশক্তি হারিয়ে ফেলে। চালক ও আরও একজন অপহরণকারী ঘটনাস্থলেই মারা যায়। অপর দুই অপহরণকারী শ্যামলাল ও রঘু বাবলুকে অচেতন অবস্থায় দেখে মৃত ভেবে পালিয়ে যায়। হারুন আল রশিদ নামের সার্কাসে খেলা দেখানো একজন ভবঘুরে ব্যক্তি তাকে বাঁচায়। বাবলু নিজের আসল নাম মনে করতে না পারায় নিজেকে ফটিক চন্দ্র পাল হিসেবে পরিচয় দেয়। এদিকে বাবলুর বাবা শরদিন্দু সান্যাল তার ছেলের সম্পর্কে তথ্য দেওয়ার জন্য একটি বিশাল পুরস্কারের ঘোষণা দিয়ে কাগজপত্রে বিজ্ঞাপন দেন। শ্যামলাল এবং রঘু হঠাৎ বাবলুকে হারুনের সাথে আবিষ্কার করে তাদের আক্রমণ করে কিন্তু হারুন বাবলুকে নিয়ে পালিয়ে যায়। বাবলু ও হারুনের মধ্যে বন্ধুত্ব-ভালোবাসার আবেগময় বন্ধনের গল্প নিয়ে ছবিটি চলছে। অবশেষে বাবলু ওরফে ফটিক তার স্মৃতি ফিরে পায়। হারুনের সহায়তায় তার বাড়িতে ফিরে আসে। বাবলুর বাবা হারুনের কাছে পুরস্কারের টাকা প্রস্তাব করলেও, সে "ভাই"য়ের যত্ন নেওয়ার জন্য টাকা নিতে অস্বীকার করে।
ইরানের পারমাণবিক শক্তি সংস্থা
ইরানের পারমাণবিক শক্তি সংস্থা ( এইওআই) ইরানের পারমাণবিক শক্তি এবং পারমাণবিক জ্বালানী চক্র স্থাপন কার্যক্রম পরিচালনার জন্য দায়ী প্রধান ইরানি সরকারী সংস্থা। এইওআই ফোর্ড এবং নাটানজ সমৃদ্ধকরণ সুবিধাসহ পূর্বে অঘোষিত পারমাণবিক কর্মকাণ্ডে জড়িত ছিল।
এইওআইয়ের সদর দফতর তেহরানের উত্তর আমির আবাদ জেলাতে রয়েছে, তবে সারা দেশে এর সুবিধা রয়েছে। এইওআইয়ের বর্তমান প্রধান হলেন আলী আকবর সালেহি, যিনি ১৫ আগস্ট ২০১৩-এ ফেরেদুন আব্বাসিকে প্রতিস্থাপন করেছেন।
কিলিনোচ্চি
কিলিনোচ্চি শ্রীলঙ্কার উত্তর প্রদেশে অবস্থিত একটি শহর যার অধিকাংশ অধিবাসী তামিল ভাষী এবং হিন্দু ধর্মাবলম্বী। এটি রাস্তায় জাফনার ৬৮ কিলোমিটার দক্ষিণে এবং ভাভুনিয়ার ৭৫ কি.মি. উত্তরে। এটি উত্তর প্রাদেশিক কাউন্সিলের প্রশাসনিক সদর দফতর। এটি ২০০২ থেকে ২০০৯ সাল অবধি লিবারেশন টাইগার্স অব তামিল ঈলম (এলটিটিই) -এর প্রশাসনিক রাজধানী ছিল।
জেলার বেশিরভাগ মানুষ কৃষিতে নিযুক্ত আছেন। কৃষিক্ষেত্রে জল রানাইমাদু আক্করায়ণ, পুডুমুরিপ্পু, ভ্যানেরি, প্রমথনারু, কলমাদু, পুডুইয়ান, কারিয়ালাই নাগপাদুভান এবং কনকম্বিকাই পুকুর থেকে প্রাপ্ত হয়। শ্রীলঙ্কা রাজ্যের কৃষি গবেষণা গবেষণা কেন্দ্রটি ব্লক ১৫৫-এ অবস্থিত, কৃষি সম্প্রসারণ কার্যক্রমের জন্য উত্তর প্রদেশের কৃষি বিভাগ, সরকারী এজেন্টের হোটেলের নিকটে এবং মাটি গবেষণা কেন্দ্রটি ইরানামাদু জংশনে অবস্থিত কৃষি অনুষদ এবং বিশ্ববিদ্যালয়ের প্রকৌশল অনুষদ এবং শ্রীলঙ্কার কেন্দ্রীয় ব্যাংকের উত্তর আঞ্চলিক সদর দফতরটি সায়েন্স সিটিতে অবস্থিত। ভট্টকাচ্চির কৃষি প্রশিক্ষণ কলেজটি বর্তমানে বন্ধ রয়েছে। বীজ ধান গবেষণা ও উৎপাদন কেন্দ্রটি বিয়ারওয়েতে পরিচালনা করে।
শ্রী চিন্ময়
চিন্ময় কুমার ঘোষ (শ্রী চিন্ময় নামে বেশি পরিচিত, ২৭ আগস্ট, ১৯৩১ – ১১ অক্টোবর, ২০০৭), ছিলেন একজন মহাত্মা ও হিন্দুধর্মের সংস্কারক। ১৯৬৪ সালে তিনি নিউ ইয়র্ক সিটি চলে যান এবং সেখানে যোগ ধর্ম চর্চা শুরু করেন। চিন্ময় নিউ ইয়র্কের কুইন্স শহরে প্রথম মেডিটেশন সেন্টার প্রতিষ্ঠা করেন এবং পরে ৬০টি দেশে তার অনুসারীর পরিমাণ দাড়ায় ৭,০০০। এছাড়া লেখক, শিল্পী, কবি ও সঙ্গীতজ্ঞ হিসেবে তিনি বিভিন্ন কনসার্ট ও মেডিটেশন প্রোগ্রামে অংশগ্রহণ করেন। তিনি দৌড়, সাঁতার ও ভার উত্তোলনের মত আথলেটিকের সাথেও জড়িত ছিলেন। তিনি ম্যারাথন ও অন্যান্য দৌড় প্রতিযোগিতার আয়োজন করেন এবং তিনি নিজেও দৌড়বিদ ছিলেন। পরবর্তীতে হাঁটুতে আঘাতপ্রাপ্ত হলে ভার উত্তোলনে মনোনিবেশ করেন।
প্রাথমিক জীবন
চিন্ময় ১৯৩১ সালের ২৭ আগস্ট তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বোয়ালখালী উপজেলার শাকপুরা গ্রামে জন্মগ্রহণ করেন। সাত ভাই-বোনের মধ্যে তিনি ছিলেন সবার ছোট। ১৯৪৩ সালে অসুস্থতার কারণে তার পিতা মৃত্যুবরণ করেন এবং এর কয়েক মাস পর তার মাও মারা যান। ১৯৪৪ সালে ১২ বছর বয়সী চিন্ময় শ্রী অরবিন্দ আশ্রমে তার ভাই ও বোনদের কাছে চলে যান। সেখানে তার বড় ভাই হৃদয় ও চিত্ত আগেই ছিল।
আশ্রমে তিনি পরবর্তী ২০ বছর বিভিন্ন আধ্যাত্মিক কার্যক্রম, যেমন ধ্যান, বাংলা ও ইংরেজি সাহিত্য অধ্যয়ন, ও আশ্রমের কাজ করেন। চিন্ময় প্রায় আট বছর আশ্রমের সাধারণ সম্পাদক নলিনী কান্ত গুপ্তের ব্যক্তিগত সহকারী ছিলেন। তিনি তার লেখাগুলো বাংলা থেকে ইংরেজিতে অনুবাদ করে দিতেন।
thumb|যৌবনে দৌড়রত অবস্থায় চিন্ময়
thumb|শ্রী চিন্ময় ও [[মাদার তেরেসা]]
শিল্পকর্ম
চিন্ময় ১৯৭৪ সালে কানাডার অত্তাওয়া ভ্রমণকালে অঙ্কন শুরু করেন। তিনি তার এই শিল্পকর্মের নাম দেন ঝর্ণা কলা। তার শিল্পকর্মের অনুপ্রেরণা হিসেবে কাজ করে বৈশ্বিক একাত্মতা ও বৈশ্বিক শান্তি।
তার শিল্পকর্ম প্যারিসের ল্যুভ্র সংগ্রহালয় ও ইউনেস্কোর অফিস, লন্ডনের ভিক্টোরিয়া মিউজিয়াম, আলবার্ট মিউজিয়াম ও মল গ্যালারি, সাংক্‌ত পিতেরবুর্গের মিউজিয়াম অফ মডার্ন আর্ট, নিউ ইয়র্কের জন এফ কেনেডি আন্তর্জাতিক বিমানবন্দর, এবং জাতিসংঘ সদর দপ্তরে বিদ্যমান। thumb|শ্রী চিন্ময়ের আর্ক্রাইলিক
কাব্য
শ্রী চিন্ময় সেন্টার অনুসারে, চিন্ময় ১২০,০০০ এর অধিক কবিতা লিখেছেন। এর মধ্যে অনেকগুলো কবিতা হল সুক্তির মত - ছোট কিন্তু পুর্ণাঙ্গ ছত্র, যেমন "আমরা সত্যই অসীম, যদি আমরা চেষ্টা করার সাহস করি এবং আস্থা রাখি"। চিন্ময় ধ্রুপদী ধাঁচের কাব্যের কয়েকটি ভলিউম প্রকাশ করেন। ২০০১ সালে চিন্ময় জাতিসংঘে "ডায়লগ অ্যামং সিভিলাইজেশন্স থ্রো পোয়েট্রি"র প্রচারণা হিসেবে তার কবিতা আবৃতি করেন।  ২০১০ সালের ১১ সেপ্টেম্বর নিউ ইয়র্কের গভর্নর ডেভিড প্যাটারসন ৯/১১ এর নবম বার্ষিকীতে আশা নিয়ে রচিত চিন্ময়ের তিনটি কবিতা আবৃতি করেন।
গ্রন্থতালিকা
(স্পেনীয় ভাষায়)
পুরস্কার ও সম্মাননা
চিন্ময় প্রাপ্ত প্রধান প্রধান পুরস্কার ও সম্মাননাসমূহ হল:
শিশির
right|220px|thumb|ফুলের উপর শিশির বিন্দু right|220px|thumb|শিশির ভেজা পতঙ্গ
শিশির হল কোনো শীতল বস্তুর উপর জলীয় বাষ্প জমা হয়ে সৃষ্ট বিন্দু।
একটি নির্দিষ্ট তাপমাত্রায় বাতাস একটি নির্দিষ্ট সীমা পর্যন্ত জলীয় বাষ্প ধারণ করতে পারে। তাপমাত্রা বাড়লে যেমন ধারনক্ষমতা বৃদ্ধি পায়, তেমনি তাপমাত্রা কমলে ধারনক্ষমতা হ্রাস পায়। সাধারণত সন্ধার পরে তাপমাত্রা কমে যায় এবং বাতাস জলীয় বাষ্প দ্বারা সম্পৃক্ত হয়ে থাকে। যদি তাপমাত্রা আরো কমে যায়, তখন বাতাস আর জলীয় বাষ্প ধরে রাখতে পারে না এবং তা শীতল বস্তুর উপর পানির কণা হিসেবে জমা হয়। এ পানির বিন্দু শিশির বিন্দু নামে পরিচিত (যেমন, ঘাসের উপর শিশির বিন্দু জমা হয়)।
শিশির সবসময় গোলাকার-
পৃষ্ঠটানের জন্য স্বল্প আয়তনের তরল পদার্থ সর্বদা গোলকের আকৃতি গ্রহণ করার চেষ্টা করে। তরলের মুক্ততল স্থিতিস্থাপক পর্দার ন্যায় কাজ করে এবং পৃষ্ঠতলের ক্ষেত্রফল সংকুচিত হয়ে থাকতে চায়। এজন্য তরল পদার্থ গোলকের আকৃতি নেয় কারন গোলকের পৃষ্ঠতলের ক্ষেত্রফল সর্বনিম্ন হয়ে থাকে।
ফেরদৌস আরা বেগম
শিক্ষাজীবন
ফেরদৌস আরা ঢাকা বিশ্ববিদ্যালয় থেকে অর্থনীতি বিষয়ে স্নাতক ও স্নাতকোত্তর পাস করেন। পরবর্তীতে তিনি হার্ভার্ড বিশ্ববিদ্যালয়-এর কেনেডি স্কুল থেকে লোক প্রশাসন বিষয়ে মাস্টার্স করেন।
সোন
থাম্ব|২৫০×২৫০পিক্সেল|শব্দোচ্চতার তথ্য মানুষের মস্তিষ্কের [[শ্রুতি বিশ্লেষক কর্টেক্সে প্রেরণের পূর্বে প্রায় ২০০ মিলিসেকেন্ডের বেশি সময় ধরে তা কীভাবে সংকলিত (summed) হয় অ্যানিমেশনটিতে তা দেখানো হয়েছে।]]
সোন (উচ্চারণ: ) হল শব্দ চাপের বৈষয়িক উপলব্ধি তথা শব্দোচ্চতার একটি একক। শব্দোচ্চতা বিষয়ক বৈজ্ঞানিক আলোচনা শব্দমনোবিজ্ঞানের মূল বিষয়বস্তুর অন্তর্ভুক্ত। শব্দোচ্চতা নির্ণয়ে মনোপদার্থবিজ্ঞানের পদ্ধতিসমূহ প্রয়োগ করা হয়। শব্দোচ্চতাকে দ্বিগুণ করা হলে সোন এককে শব্দোচ্চতার মান দ্বিগুণ হবে। ১৯৩৬ সালে মার্কিন মনস্তত্ত্ববিদ স্ট্যানলি স্মিথ স্টিভেনস (১৯০৬ – ১৯৭৩) এই এককটির প্রস্তাব করেছিলেন। সোন কোন এসআই একক নয়।
সংজ্ঞা ও রূপান্তর
স্টিভেনসের সংজ্ঞানুসারে, 1 সোন 40 ফনের সমান। 1000 Hz কম্পাংকের একটি বিশুদ্ধ সুরের শব্দ চাপ স্তর বা তীব্রতা n dB হলে এর শব্দোচ্চতা হবে n ফন। ফন স্কেল ডেসিবেলের সাথে রৈখিক সম্পর্কযুক্ত তথা লগারিদম নির্ভর, এটি শব্দোচ্চতার সাথে রৈখিক সম্পর্কযুক্ত নয়; তাই সোন এবং ফন স্কেল পরস্পরের সমানুপাতিক নয়। বরং সোন এককে শব্দোচ্চতা অন্ততঃপক্ষে শব্দ সংকেতের তীব্রতার ঘাত নীতি অপেক্ষকের (power law function) খুবই কাছাকাছি যেখানে ফাংশনটির ঘাত হল 0.3।  যার দরুন প্রতি 10 ফন বৃদ্ধি অর্থাৎ 1 kHz এর একটি সুরের 10 dB পরিমাণ তীব্রতার বৃদ্ধি সোন স্কেলে প্রায় দ্বিগুণ শব্দোচ্চতা উৎপাদন করে। ! সোন (sone) ! ফন (phon)
1000 Hz ভিন্ন অন্যান্য কম্পাংকের বেলায় ফন স্কেল ভিত্তিক শব্দোচ্চতা স্তরকে সম-শব্দোচ্চতার সমোন্নতি রেখার একটি সেটের মাধ্যমে কম্পাংকের পরিবর্তনের সাপেক্ষে মানুষের শ্রাব্যতার প্রতিক্রিয়া অনুযায়ী ক্রমাঙ্কন করা হয়। অতঃপর ফন স্কেল ভিত্তিক শব্দোচ্চতা স্তরকে একই ঘাত নীতির মাধ্যমে সোন স্কেলে মানচিত্রায়ন করা হয়।
LN > 40 ফন এর ক্ষেত্রে সোন এককে শব্দোচ্চতা N হবে :—
অথবা N > 1 সোন এর ক্ষেত্রে ফন এককে শব্দোচ্চতা স্তর LN হবে:—
শ্রাব্যতার আরম্ভ বা নিম্ন সীমার সন্নিকটে এই সমীকরণের সংশোধন প্রয়োজন হয়।
এই সূত্রগুলো সাইন তরঙ্গযুক্ত একক কম্পাংক বা ন্যারোব্যান্ড শব্দ সংকেতের ক্ষেত্রে প্রযোজ্য। ক্রিটিকাল ব্যান্ড হেতু মিশ্র বা ব্রডব্যান্ড সংকেতের জন্য শব্দোচ্চতার আরও সম্প্রসারিত একটি মডেল প্রয়োজন।
উদাহরণ
! শব্দ উৎস ও বর্ণনা !! শব্দ চাপ !! শব্দ চাপ স্তর বা লেভেল !! শব্দোচ্চতা !  !!  align="center" | প্যাসকেল (Pa) !! align="center" | ডেসিবেল (dB); (20 μPa-এ) !! align="center" | সোন (sone)
ভবানীগঞ্জ ইউনিয়ন, লক্ষ্মীপুর সদর
ভবানীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।
আয়তন
ভবানীগঞ্জ ইউনিয়নের আয়তন ১৬৫২ একর (৬.৬৯ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী ভবানীগঞ্জ ইউনিয়নের জনসংখ্যা প্রায় ৫৫ হাজার।
অবস্থান ও সীমানা
লক্ষ্মীপুর সদর উপজেলার দক্ষিণাংশে ভবানীগঞ্জ ইউনিয়নের অবস্থান। এ ইউনিয়নের পূর্বে তেওয়ারীগঞ্জ ইউনিয়ন, উত্তরে লাহারকান্দি ইউনিয়ন, পশ্চিমে টুমচর ইউনিয়ন ও চর রমণীমোহন ইউনিয়ন এবং দক্ষিণে কমলনগর উপজেলার চর লরেন্স ইউনিয়ন ও তোরাবগঞ্জ ইউনিয়ন অবস্থিত।
ইতিহাস
ভবানীগঞ্জ ইউনিয়ন পরিষদ এক সময় মেঘনা নদীর গর্ভে বিলীন ছিল। জেগে উঠা চরাঞ্চলে বিভিন্ন বসত ভিটা তৈরী হয়। তারপর রাণী ভবানী নামে একজন মহিলা এই ইউনিয়নের নামকরণ করে থাকেন। নামকরণ করার পর কিছু কিছু করে বসত বাড়ী এবং বিভিন্ন স্থান থেকে লোক জন এসে ঘর বাড়ী করে থাকে। এখানকার অস্থায়ী লোকজনরা চর মনসা নামে চিনত, ১৮৯০ সালে মনসা ভবানীগঞ্জ নামে স্থাপিত হয়। ২০০১ সালে ভবানীগঞ্জ লক্ষ্মীপুর সদর উপজেলার অন্তর্গত ১৭নং ইউনিয়ন পরিষদ হিসেবে পরিচিতি লাভ করে।
প্রশাসনিক কাঠামো
ভবানীগঞ্জ ইউনিয়ন লক্ষ্মীপুর সদর উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ৯টি মৌজা নিয়ে গঠিত।
জন জেমস আদোবান
জন জেমস আদোবান বা জঁ-জাক ওদিবোন (John James Audubon; ফরাসি ভাষায়: Jean-Jacques Audubon) (জন্ম: ২৬শে এপ্রিল, ১৭৮৫ - ২৭শে জানুয়ারি, ১৮৫১) ছিলেন একজন ফরাসি-আমেরিকান পক্ষীবিজ্ঞানী, প্রকৃতিবাদী, শিকারী এবং চিত্রকলাকার। তিনি আমেরিকার ৪৩৫ টি পাখির চিত্রাঙ্কন এবং আলেকজান্ডার উইলসনের কাজ বাইরে প্রদর্শন করার জন্য অতি পরিচিত।
জীবনী
তিনি ফ্রান্সের উপনিবেশ সেন্ট-দোমিংগুয়ে (এখন হাইতি) জন্ম গ্রহণ করেন। তার পিতা ছিলেন একজন আখ আবাদী জমির মালিক। তার জন্মের কয়েক মাস পর তার মা একটি গ্রীষ্মমণ্ডলীয় রোগে অক্রান্ত হয়ে মারা যান, যা তিনি এই দ্বীপে আসার পর থেকেই ভোগ ছিলেন।
মহা ইথিওপীয় পুনর্জন্ম বাঁধ
মহা ইথিওপীয় পুনর্জন্ম বাঁধ (Grand Ethiopian Renaissance Dam বা সংক্ষেপে GERD), বা তাইহিজি (TaIHiGe; ታላቁ የኢትዮጵያ ሕዳሴ ግድብ, Hidha Guddicha Haaromsa Itoophiyaa ), যা অতীতে সহস্রাব্দ বাঁধ নামে পরিচিত ছিল এবং যাকে কদাচিৎ হিদাসা বাঁধ (ሕዳሴ ግድብ) নামেও ডাকা হয়, পূর্ব আফ্রিকার রাষ্ট্র ইথিওপিয়াতে ২০১১ সাল থেকে নীলাভ নীল নদের উপরে নির্মাণাধীন একটি অভিকর্ষীয় বাঁধ। বাঁধটি ইথিওপিয়ার বেনিশানগুই-গুমুজ অঞ্চলে ও ইথিওপিয়া-সুদান সীমান্ত থেকে প্রায় ৪৫ কিলোমিটার পূর্বে অবস্থিত।
বাঁধটি নির্মাণের মূল উদ্দেশ্য হল বিদ্যুৎশক্তি উৎপাদন করে ইথিওপিয়াতে বিদ্যুৎশক্তির তীব্র ঘাটতি লাঘব করা ও প্রতিবেশী দেশগুলিতে বিদ্যুৎশক্তি রপ্তানি করা। এটির পরিকল্পিত উৎপাদন ক্ষমতা ধরা হয়েছে ৫.১৫ গিগাওয়াট (৫১৫০ মেগাওয়াট); ফলে নির্মাণকাজ শেষে এটি সমগ্র আফ্রিকা মহাদেশের বৃহত্তম জলবিদ্যুৎ শক্তিকেন্দ্রে পরিণত হবে। একই সাথে এটি বিশ্বের সপ্তম বৃহত্তম জলবিদ্যুৎ কেন্দ্র হবে। বাঁধটি ইথিওপিয়ার বিদ্যুৎশক্তি উৎপাদন তিনগুণ বৃদ্ধি করবে এবং পূর্ব আফ্রিকার অন্যান্য দেশগুলিতে স্বল্পমূল্যে দূষণমুক্ত ও নবায়নযোগ্য শক্তি সরবরাহের কেন্দ্রে পরিণত হবে। এছাড়া বাঁধটি মৌসুমভিত্তিক নীল নদের পানির ওঠানামা নিয়ন্ত্রণে এনে বছরব্যাপী একই জলপ্রবাহ বজায় রাখতে এবং জলবায়ু পরিবর্তনজনিত কারণে উদ্ভূত পানি সরবরাহ সমস্যার মোকাবেলায় গুরুত্বপূর্ণ ভূমিকা রাখবে।
বাঁধের জলাধারটিতে জল ভর্তির প্রক্রিয়া ২০২০ সালের জুলাই মাসে শুরু হয়। পুরো জলভর্তির প্রক্রিয়াটি শেষ হতে ৪ থেকে ৭ বছর লাগবে, যা ভর্তিকালীন সময়ে জলবৈজ্ঞানিক পরিস্থিতির উপর নির্ভরশীল। ২০২১ সালের ১৯শে জুলাই জলভর্তির দ্বিতীয় দশাটি সমাপ্ত হয়, তবে এতে মিশর ও সুদানের সম্মতি ছিল না।
২০২২ সালের ২০শে ফেব্রুয়ারি তারিখে বাঁধটি প্রথমবারের মতো বিদ্যুৎশক্তি উৎপাদন করে এবং বিদ্যুৎ সরবরাহ জালিব্যবস্থাতে ৩৭৫ মেগাওয়াট হারে বিদ্যুৎ সরবরাহ করে।
জলাধারটি সম্পূর্ণ ভর্তি হলে এটিতে ৭ হাজার কোটি ঘনমিটার পানি ধারণ করবে। ২০২২ সালের ২০শে ফেব্রুয়ারি ইথিওপিয়ার প্রধানমন্ত্রী আবিই আহমেদ আনুষ্ঠানিকভাবে বাঁধটি উদ্বোধন করেন। এসময় বাঁধটির নির্মাণকাজ প্রায় ৮৪% সমাপ্ত হয়েছিল এবং এর জলাধারে প্রায় ১ হাজার ৮৫০ কোটি ঘনমিটার পানি জমা ছিল।
বাঁধটি ইথিওপিয়ার নাগরিকদের জন্য একটি গর্বের বিষয়। ইথিওপীয় নাগরিক, প্রবাসে বসবাসরত ইথিওপীয় সম্প্রদায়ের লোকজন ও চীনের এক্সিম ব্যাংকের প্রদত্ত ১০০ কোটি মার্কিন ডলার অনুদান মিলে সর্বমোট ৫০০ কোটি মার্কিন ডলার অর্থসংস্থানে বাঁধটি নির্মাণ করা হয়েছে।
ইতিহাস
মহা ইথিওপীয় পুনর্জন্ম বাঁধের সাথে নীল নদ সংক্রান্ত সংঘাত ঘনিষ্ঠভাবে জড়িত। ইথিওপিয়ার উচ্চভূমি থেকে উৎসারিত নদীগুলি (যার মধ্যে নীলাভ নীল নদও পড়েছে) নীল নদের পানির ৮৫% সরবরাহ করে। বাকী ১৫% শ্বেত নীল নদ থেকে আসে, সেটি মধ্য আফ্রিকার মহাহ্রদ অঞ্চল থেকে উৎসারিত হয়েছে। ১৯২০-এর দশক থেকে মিশর ঔপনিবেশিক যুগের চুক্তিসমূহের মাধ্যমে নীল নদের উপর প্রায় পূর্ণ নিয়ন্ত্রণ প্রতিষ্ঠা করে। ১৯২৯ সালের ইঙ্গ-মিশরীয় চুক্তি অনুযায়ী নীল নদের বার্ষিক গড় জলপ্রবাহের পরিমাণ প্রাক্কলন করা হয় প্রায় ৮৪০০ কোটি ঘনমিটার। এর মধ্যে ৪ হাজার ৮ শত কোটি ঘনমিটার মিশরকে এবং ৪শত কোটি ঘনমিটার সুদানকে বরাদ্দ করা হয়। ১৯৫৯ সালের নীল নদ চুক্তিতে মিশরের ভাগ বৃদ্ধি পেয়ে ৫ হাজার ৫৫০ কোটি ঘনমিটার হয় (যা নীল নদের পানির ৬৬%) এবং সুদানের ভাগ বৃদ্ধি পেয়ে ১ হাজার ৮৫০ কোটি ঘনমিটার হয় (২২%)। বাকী ১ হাজার ঘনমিটার পানি (১২%) বাষ্পীভবন ও মাটিতে চোঁয়ানোর জন্য আলাদা করে ধরা হয়। এই চুক্তির ফলে নীল নদের বার্ষিক প্রবাহের সমস্তটুকুই বণ্টিত হয়ে যায়। নীল নদের উজানে অবস্থিত ইথিওপিয়া ও অন্যান্য দেশগুলির অধিকারের কোনও স্বীকৃতি দেওয়া হয়নি। এই রাষ্ট্রগুলিকে নীল নদের কোনও পানি বরাদ্দ করা হয়নি। চুক্তি অনুযায়ী মিশর ও সুদান নীল নদ ও তার উপনদীগুলির উপরে যেকোনও ধরনের নির্মাণ প্রকল্পের বিরুদ্ধে ভেটো দানের ক্ষমতা রাখে।
২০২০ সালে ইথিওপিয়া বাঁধের জলাধার ভর্তি করা শুরু করে এবং ২০২২ সালে এসে আপাতদৃষ্টিতে এর ফলে ভাটির রাষ্ট্রগুলিতে এখন পর্যন্ত কোনও ক্ষতি পরিলক্ষিত হয়নি। তবে ইথিওপিয়ার একতরফা কর্মকাণ্ড ও তথ্য প্রদানে অনীহার কারণে সুদানকে ব্যয়বহুল সাবধানতামূলক পদক্ষেপ গ্রহণ করতে হয়েছে, যার ফলে দেশটির উপর অর্থনৈতিক ও সামাজিক চাপ বেড়েছে।
জোয়েল গ্রে
জোয়েল গ্রে (জন্ম: জোয়েল ডেভিড কাট্‌জ; ১১ এপ্রিল ১৯৩২) হলেন একজন মার্কিন অভিনেতা, গায়ক, নৃত্যশিল্পী, পরিচালক ও আলোকচিত্রী। তিনি সঙ্গীতনাট্য ক্যাবারে (১৯৬৬)-এ অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর ১৯৭২ সালের চলচ্চিত্রায়নে অভিনয় করে শ্রেষ্ঠ পার্শ্ব অভিনেতা বিভাগে অস্কার, ও গোল্ডেন গ্লোব পুরস্কার এবং সেরা নবাগত অভিনেতা বিভাগে বাফটা পুরস্কার অর্জন করেন। এছাড়া তিনি রেমো উইলিয়ামস: দি অ্যাডভেঞ্চার বিগিনস (১৯৮৫)-এ অভিনয় করে সেরা পার্শ্ব অভিনেতা বিভাগে আরেকটি গোল্ডেন গ্লোব পুরস্কারের মনোনয়ন লাভ করেন।
তিনি মঞ্চে সঙ্গীতনাট্য জর্জ এম! (১৯৬৮)-এ মূল জর্জ এম. কোহ্যান চরিত্রে, গুডটাইম চার্লি (১৯৭৫)-এ চার্লি এবং দ্য গ্র্যান্ড টুর (১৯৭৯)-এ এস এল জ্যাকবভ্‌স্কি চরিত্রে অভিনয় করে সঙ্গীতনাট্যে মুখ্য অভিনেতা বিভাগে তিনটি টনি পুরস্কারের মনোনয়ন লাভ করেন। এছাড়া তিনি শিকাগো (১৯৯৬) সঙ্গীতনাট্যে আমোস হার্ট চরিত্রে অভিনয় করে সেরা চরিত্রাভিনেতা বিভাগে ড্রামা ডেস্ক পুরস্কারর অর্জন করেন এবং সঙ্গীতনাট্য উইকড (২০০৩)-এ উইজার্ড অব অজ চরিত্রে অভিনয় করেন। টেলিভিশনে তিনি ব্রুকলিন ব্রিজ (১৯৯২-৯৩) ধারাবাহিকে অভিনয় করে হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।
ডাক সূচক সংখ্যা
ইতিহাস
ভারতে ১৫ অগস্ট ১৯৭২ সালে ডাক সূচক সংখ্যার উৎপত্তি হয়। এই ব্যবস্থা প্রবর্তনের মূল উদ্দেশ্য এক স্থান থেকে আরেক স্থানে সহজ ও নির্ভুল ঠিকানায় বার্তাদি পৌছানো।.
গঠন
ভারতে ৮টা অসামরিক ও ১টা সামরিক পিনকোড অঞ্চল আছে। পিনকোডের প্রথম সংখ্যাটি এই ৯টা অঞ্চলের কোন অঞ্চলে ঠিকনাটি অবস্থিত তা বোঝায়। দ্বিতীয় সংখ্যাটি মুখ্য অঞ্চলের উপ-অঞ্চলের অবস্থিতি দেখায়। তৃতীয় সংখ্যাটি ডাক-জেলার অবস্থান ও শেষের তিনটা সংখ্যা বিশেষ একটা ডাকঘর সূচী।
পিনকোড ও ডাক চক্রের তালিকা
thumb|right|350px| পিনকোডের প্রথম ২টা সংখ্যার সাথে ডাক চক্রসমূহ
কালী আলাউদ্দীন
কালী আলাউদ্দীন নিস্তার (काली अलाउद्दीन, Kali Alaudeen; জন্ম: ১৩ জানুয়ারি ১৯৮৪) হলেন একজন ভারতীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ভারতীয় ক্লাব চেন্নাইয়িন বি-এ ম্যানেজারের দায়িত্ব পালন করছেন। আলাউদ্দীন তার খেলোয়াড়ি জীবনের অধিকাংশ সময় মহিন্দ্র ইউনাইটেড এবং মুম্বই টাইগার্সের হয়ে রক্ষণভাগের খেলোয়াড় হিসেবে খেলেছেন।
২০০৭–০৮ মৌসুমে, ভারতীয় ক্লাব মহিন্দ্র ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ২০১০–১১ মৌসুমে তিনি সালগাওকরে যোগদান করেছিলেন; সালগাওকরে মাত্র এক মৌসুম অতিবাহিত করার পর এয়ার ইন্ডিয়ার সাথে চুক্তি স্বাক্ষর করেছিলেন। পরবর্তীকালে, তিনি মুম্বই টাইগার্সের হয়ে খেলেছিলেন। সর্বশেষ ২০১৫–১৬ মৌসুমে, তিনি মুম্বই টাইগার্স হতে ভারতীয় ক্লাব মুম্বইয়ে যোগদান করেছিলেন; মুম্বইয়ের হয়ে মাত্র এক মৌসুম খেলার পর তিনি অবসর গ্রহণ করেছিলেন।
খেলোয়াড়ি জীবনের ইতি টানার পর ২০১৯ সালে, আলাউদ্দীন ভারতীয় ফুটবল ক্লাব চেন্নাইয়িন বি-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছেন।
প্রারম্ভিক জীবন
কালী আলাউদ্দীন নিস্তার ১৯৮৪ সালের ১৩ই জানুয়ারি তারিখে ভারতের তামিলনাড়ুর কায়ালপত্নমে জন্মগ্রহণ করেছেন এবং সেখানেই তার শৈশব অতিবাহিত করেছেন।
আ্যলেক্স পেটিফার
আলেকজান্ডার রিচার্ড পেটিফার (ইংরেজি: Alexander Richard Pettyfer; জন্ম: ১০ এপ্রিল, ১৯৯০) হলেন একজন ব্রিটিশ অভিনেতা ও মডেল। প্রথম দিকে তিনি স্কুলের নাটক ও টেলিভিশনে অভিনয় করতেন। এরপর ২০০৬ সালে স্টর্মব্রেকার চলচ্চিত্রের প্রধান চরিত্র অ্যালেক্স রাইডারের ভূমিকায় অভিনয় করে একটি ইয়াং আর্টিস্ট অ্যাওয়ার্ড ও একটি এম্পায়ার অ্যাওয়ার্ডের জন্য মনোনয়ন লাভ করেন।
পেটিফার বারবেরি সহ বিভিন্ন সংস্থার একাধিক বিজ্ঞাপনী কর্মকাণ্ডে মডেল হিসাবে যুক্ত হয়েছেন এবং আই অ্যাম নাম্বার ফোর, বিস্টলি ও ম্যাজিক মাইক সহ একাধিক অন্যান্য চলচ্চিত্রেও অভিনয় করেছেন।
প্রথম জীবন
পেটিফার হার্টফোর্ডশায়ারের স্টিভেনেজে জন্মগ্রহণ করেছিলেন। তিনি ইন্টিরিয়ার ডেকরেটর লি আয়ারল্যান্ড (রিচার্ডসন) ও অভিনেতা রিচার্ড পেটিফারের পুত্র। পিতামাতার বিবাহবিচ্ছেদের পর তার মা প্রপার্টি ডেভেলপার মাইকেল আয়ারল্যান্ডকে বিবাহ করেন। তার সৎ ভাই জেমস আয়ারল্যান্ড একজন জুনিয়র টেনিস খেলোয়াড়।
পেটিফারের ছেলেবেলা কেটেছে বার্কশায়ারের উইন্ডসরে। নিউ ইয়র্ক সিটিতে একটি খেলনার দোকানে রালফ লরেনের সঙ্গে সাক্ষাতের পর মাত্র সাত বছর বয়সে তিনি গ্যাপের জন্য শিশু ফ্যাশন মডেল হিসেবে কর্মজীবন শুরু করেন। কয়েকটি ইয়োগার্ট ব্র্যান্ডের জন্যও তিনি বিজ্ঞাপন করেছেন।
স্কুলে তিনি নিয়মিত নাটকে অভিনয় করতেন। স্কুলের প্রযোজনায় চার্লি অ্যান্ড দ্য চকোলেট ফ্যাক্টরি নাটকে তিনি উইলি ওয়াঙ্কা চরিত্রে অভিনয় করেছিলেন। পেটিফার দুটি জুনিয়র ইন্ডিপেনডেন্ট স্কুলে লেখাপড়া করেন। পরে তিনি অন্য দুটি ইন্ডিপেনডেন্ট বোর্ডিং স্কুলে পড়াশোনা করেছিলেন। জিসিএসইএস করার পর তিনি সিলভিয়া ইয়াং থিয়েটার স্কুলে যোগদান করেন।
কর্মজীবন
২০০৫ সালে মডেলিং কেরিয়ার শুরু করার পর, পেটিফার প্রথম বাণিজ্যিকভাবে অভিনয় করেন ব্রিটিশ টেলিভিশন প্রযোজনার টম ব্রাউন'স স্কুলডেজ চলচ্চিত্রে। এখানে তিনি প্রধান চরিত্র টম ব্রাউনের ভূমিকায় অভিনয় করেন। এই ছবিতে অভিনয় করে তিনি প্রশংসা অর্জন করেছিলেন। ২০০৫ সালের জুন মাসে তিনি তার কর্মজীবনের সবচেয়ে গুরুত্বপূর্ণ চরিত্রে অভিনয় করেন। এটি ছিল অ্যান্টনি হরোউইটজ রচিত উপন্যাস অবলম্বনে নির্মিত স্টর্মব্রেকার চলচ্চিত্রের কিশোর এমআই৬ স্পাই অ্যালেক্স রাইডারের চরিত্র। ৫০০ জনের অডিশন নিয়ে তাকে এই চরিত্রের জন্য বাছা হয়। এই সময় পেটিফারকে এরাগণ ছবিতে একটি ভূমিকায় অভিনয় করার প্রস্তাব দেওয়া হয়েছিল। পেটিফার স্টর্মব্রেকার ছবিটি বেছে নেন মূলত তিনটি কারণে। প্রথমত, স্টর্মব্রেকার ব্রিটেনে শ্যুট করা হয়, কিন্তু এরাগণ শ্যুট করা হয়েছিল চেক প্রজাতন্ত্রে। দ্বিতীয়ত, উড়ানে পেটিফারের ভয় ছিল। এবং তৃতীয়ত, স্টর্মব্রেকার ছবির চরিত্রটির চেহারা তার বেশি ভাল লেগেছিল। স্টর্মব্রেকার ২০০৬ সালের ২১ জুলাই যুক্তরাজ্যে, ২০০৬ সালের ৬ অক্টোবর যুক্তরাষ্ট্রে ও ২০০৬ সালের ২১ সেপ্টেম্বর অস্ট্রেলিয়ায় মুক্তি পায়।
এরপর তিনি ওয়াইল্ড চাইল্ড চলচ্চিত্রে অভিনয় করেন। ছবিটির শ্যুটিং হয়েছিল ক্যালিফোর্নিয়া, কেন্ট ও ইয়র্কশায়ার। একটি অংশের শ্যুটিং হয় কেন্টের কোবহ্যাম হল গার্লস স্কুলে। তিনি ফ্রেডি কিংসলে নামে এক স্কুলছাত্রের ভূমিকায় অভিনয় করেন। তার বিপরীতে অভিনয় করেন এমা রবার্টস। ২০০৯ সালে তিনি হরর-কমেডি টরমেন্টেড ছবিতে অভিনয় করেন।
তিনি অ্যালেক্স ফ্লিন রচিত উপন্যাস অবলম্বনে নির্মিত বিস্টলি চলচ্চিত্রে মেরি-কেট ওলসেন, ভেনেসা হাডজেনস ও নেইল প্যাট্রিক হ্যারিসের সঙ্গে অভিনয় করেন। ছবিটি ২০১১ সালের ৪ মার্চ মুক্তি পায়। পেটিফার আই অ্যাম নাম্বার ফোর চলচ্চিত্রের মুখ্য ভূমিকায় অভিনয় করেন। ছবিটি ২০১১ সালের ফেব্রুয়ারি মাসে মুক্তি পায়। এই ছবিতে তিনি টিমথি অলিফ্যান্ট, ডায়ানা অ্যাগরন ও টেরেসা পামারের সঙ্গে অভিনয় করেছেন। ছবিটি পরিচালক ডি জে ক্যারুসো, প্রযোজক মাইকেল বে ও কার্যনির্বাহী প্রযোজক স্টিভেন স্পিলবার্গ।
গোহ চেং লিয়াং
গোহ চেং লিয়াং (জন্ম ১৯২৭) একজন সিঙ্গাপুরের ধনকুবের ব্যবসায়ী যিনি ওথেলাম হোল্ডিংস প্রতিষ্ঠা করেছিলেন, যা রঙ এবং আবরণ উৎপাদন করে।
জীবনের প্রথমার্ধ
গোহ চেং লিয়াংয়ের জন্ম সিঙ্গাপুরে। তিনি উ সোংচাং এবং লি শিউইংয়ের ছেলে।
ক্যারিয়ার
তিনি ১৯৫৫ সালেসিঙ্গাপুরে তাঁর প্রথম রঙের দোকান স্থাপন করেন এবং ১৯৬২ সালে নিপ্পান পেইন্টের প্রধান পরিবেশক হয়েছিলেন। ১৯৭৪ সালে তিনি আবাসন ব্যবসায়ী উদ্যোগ উইথেলাম হোল্ডিংস প্রতিষ্ঠা করেছিলেন, যা এখন রঙ ব্যবসা এবং সম্পত্তি উন্নয়নে আগ্রহী।
ব্যক্তিগত জীবন
তিনি সিঙ্গাপুরে থাকেন। তাঁর গো ফাউন্ডেশন বেশ কয়েকটি দাতব্য প্রতিষ্ঠানে বড় অনুদান দিয়েছে।
রাশিয়ার জার পরিবারের হত্যাকাণ্ড
রুশ বিপ্লব (ফেব্রুয়ারি বিপ্লব) ১৯১৭ সালের ৮ - ১৬ই  মার্চ সংঘটিত হয়েছিল যার ফলে রাশিয়ার জার সাম্রাজ্যের পতন হয়।  রাশিয়ার তৎকালীন সম্রাট দ্বিতীয় নিকোলাসকে উৎখাত করে একটি অন্তর্বর্তীকালীন সরকার গঠিত হয়।
দ্বিতীয় নিকোলাস তার বাবা তৃতীয় আলেকজান্ডারের মৃত্যুর পর ১৮৯৪ সালে সিংহাসনে বসেন। বিয়ে করেছিলেন রানী ভিক্টোরিয়ার আদরের নাতনি আলেকজান্দ্রাকে। আলেকজান্দ্রা ও  নিকোলাসের ঘরে জন্মায় তাঁদের চার কন্যা ওলগা, তাতিয়ানা, মারিয়া ও আনাস্থাসিয়া। সবার শেষ পুত্রসন্তান আলেক্সেই।  ফেব্রুয়ারি বিপ্লবের পর জার পরিবারকে কোথায় বা কীভাবে বন্দী রাখা হবে সেই নিয়ে বিপ্লবীদের মধ্যে যথেষ্ট মতভেদ ছিল।  কেউ কেউ তাদের নির্বাসনে পাঠাতে চাইলো আবার কেউ কেউ চাইলো পরিবারের সবাইকে হত্যা করতে, যাতে আর কোনোদিন একনায়কতন্ত্র মাথা তুলে দাঁড়াতে না পারে। কিন্তু তাদের পাঠানো হলো সবচেয়ে খারাপ আশ্রয় ইয়েকাতেরিনবার্গ, যেখানকার মানুষজনের কাছে জার চক্ষুশূল ছিলো।
জার পরিবারকে থাকতে দেওয়া হয়েছিল ‘ইপাতিয়েভ হাউস’ নামে এক বিশাল বাড়িতে। ১৬ জুলাই মধ্যরাতে পরিবারের সকল সদস্যদেরকে মৃত্যুদন্ড প্রদানের সিদ্ধান্ত নেওয়া হয় এবং এই হত্যার সিদ্ধান্ত মস্কোতে লেনিনের কাছে টেলিগ্রামের মাধ্যমে পৌঁছায়।  রাত্রি দেড়টা নাগাদ জার পরিবারের সবাইকে ঘুম থেকে তুলে বলা হয়, বাইরে বিদ্রোহ চলছে, তাই তাদের নিরাপত্তার জন্য বেসমেন্টে নিয়ে যাওয়া  হবে। বেসমেন্টে নিয়ে গিয়ে জারকে মৃত্যুদণ্ড শোনানো হয় এবং সঙ্গে সঙ্গেই গুলি করে পুরো পরিবারটিকে খতম করে দেওয়া হয়। একই সঙ্গে জারের চার সহকারী কেও হত্যা করা হয়। হত্যার পর দেহগুলিকে বেয়নেট দিয়ে নৃশংসভাবে ছিন্নভিন্নও করা হয়েছিল। দেহগুলিকে অজ্ঞাত স্থানে পুঁতে ফেলা হয় এবং বহুবছর পর্যন্ত এই হত্যাকাণ্ডের খবর চেপে রাখা হয়।
অ্যালগনকুইন কলেজ
অ্যালগনকুইন কলেজ অফ অ্যাপ্লাইড আর্টস অ্যান্ড টেকনোলজি হল একটি পাবলিক ইংরেজি -মাধ্যম কলেজ যা কানাডার অন্টারিও এর অটোয়া য় অবস্থিত। কলেজটি জাতীয় রাজধানী অঞ্চল এবং পূর্ব অন্টারিও, ওয়েস্টার্ন ক্যুবেক এবং আপস্টেট নিউইয়র্কের আশেপাশের অঞ্চলগুলিতে পরিষেবা প্রদান করে। কলেজটির তিনটি ক্যাম্পাস রয়েছে, সবগুলোই অন্টারিওতে : একটি প্রাথমিক ক্যাম্পাস অটোয়াতে এবং মাধ্যমিক ক্যাম্পাস পার্থ এবং পেমব্রোকে অবস্থিত। কলেজটি বিভিন্ন শৃঙ্খলা এবং বিশেষত্বে স্নাতক ডিগ্রি, ডিপ্লোমা এবং সার্টিফিকেট প্রদান করে। এটি কানাডার শীর্ষ ৫০টি গবেষণা কলেজের মধ্যে স্থান পেয়েছে এবং এটি কানাডার শীর্ষ উদ্ভাবন নেতৃত্বদারকারী কলেজ হিসাবে স্বীকৃত হয়েছে। কার্যকরী আইন হল প্রশিক্ষণ মন্ত্রণালয়, কলেজ ও বিশ্ববিদ্যালয় আইন। এটি কানাডার পলিটেকনিকস এর সদস্য।
মোহাম্মদ আবুল খায়ের
মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি জাতির পিতা বঙ্গবন্ধু শেখ মুজিবুর রহমানের ৭'ই মার্চের ভাষণ রেকর্ড করেছিলেন। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
৭ই মার্চের ভাষণ ধারণ
৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা উপেক্ষা করে তৎকালীন পাকিস্তান আন্তর্জাতিক চলচ্চিত্র করপোরেশনের ব্যবস্থাপনা পরিচালক ও ফরিদপুর জেলার পাঁচ আসনে (বর্তমান গোপালগঞ্জ-১ আসন) সংসদ সদস্য এম আবুল খায়ের ভাষণটির অডিও ধারণ করেছিলেন। ভাষণটির অডিও মঞ্চের নিচে থেকে ধারণ করা হয়। ১৯৭১ সালের ১৭ মার্চ বঙ্গবন্ধুর জন্মদিনে আবুল খায়ের এমএনএ ভাষণের অডিও ও ভিডিও রেকর্ডিংয়ের অনুলিপি বঙ্গবন্ধুর বাসভবনে গিয়ে উপহার দেন। অডিও রেকর্ডটি এম আবুল খায়েরের মালিকানাধীন রেকর্ড লেবেল ঢাকা রেকর্ডে বিকশিত এবং আর্কাইভ করা হয়। ভাষণের অডিওর একটি অনুলিপি ভারতে পাঠানো হয়। পরবর্তীতে ভারতীয় এইচএমভি রেকর্ডস দ্বারা অডিওর ৩০০০ অনুলিপি করে তা সারা বিশ্বে  বিতরণ করা হয়।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
বহিঃজ শিলা
থাম্ব|বহিঃজ এবং অন্তঃজ আগ্নেয় শিলার গঠনে পার্থ্যক্য থাম্ব|আই.ইউ.জি.এস. (International Union of Geological Sciences) কর্তৃক ক্ষারীয় উপাদান ও সিলিকা'র  তুলনামূলক ওজনভিত্তিক [[:en:aphanites|অ্যাফানাইটিক বহিঃজ আগ্নেয় শিলার শ্রেণিবিন্যাস। ক্ষারীয় শিলারাজি মোটামুটি নীল অঞ্চলজুড়ে, উপক্ষারীয় শিলারাজি হলুদ অঞ্চলজুড়ে অবস্থান করে। Original source: *🇦🇹 (ed.); ১৯৮৯: A classification of igneous rocks and glossary of terms, Blackwell Science, Oxford।|alt=]] থাম্ব|ইতালিতে প্রাপ্ত তুলনামূলকভাবে বৃহৎ একটি ষড়ভুজাকৃতি ফেনোক্রিস্ট -বিশিষ্ট (প্রায় ১ মি.মি. ব্যাস) আগ্নেয় শিলা, যার চারপাশ সূক্ষ্ম-দানার ভিত্তিভর দ্বারা পরিবেষ্টিত (পেট্রোগ্রাফিক অণুবীক্ষণ যন্ত্র দ্বারা দেখা পাতলা একটি খণ্ড) বহিঃজ শিলা বলতে আগ্নেয়গিরি হতে উদ্ভূত সেই সব আগ্নেয় শিলাকে নির্দেশ করে, যেগুলো ভূগর্ভস্থ গলিত ম্যাগমা, লাভা হিসেবে ভূ–পৃষ্ঠে প্রবাহিত (বহির্গত) হয়ে, অথবা প্রবল বিস্ফোরণের মাধ্যমে বায়ুমণ্ডলে নিক্ষিপ্ত হয়ে পরবর্তীকালে ভূ–পৃষ্ঠে পাইরোক্লাস্টিক শিলা (pyroclastics; আক্ষরিক বাংলা: আগুনের খণ্ড) অথবা টাফ (tuff; আগ্নেয়ভস্মজাত হালকা, ছিদ্রযুক্ত শিলাবিশেষ) হিসেবে জমা হয়। অন্যদিকে, গলিত ম্যাগমা ভূ–অভ্যন্তরেই শীতল হয়ে যে সকল শিলা গঠন করে, তাদেরকে অন্তঃজ শিলা বলা হয়।
ম্যাগমা বাইরে বেরিয়ে আসার প্রধান প্রভাব হচ্ছে, উন্মুক্ত বায়ুতে বা সমুদ্রের পানির নিচে তা আরও দ্রুততর হারে ঠাণ্ডা হয়ে শিলা গঠন করতে পারে। এতে করে কেলাস গঠনের জন্য খুব কম সময় পাওয়া যায়। কখনো কখনো এর ম্যাট্রিক্সের অবশিষ্ট কিছু অংশ একেবারেই কেলাসিত হয় না, বরং তা প্রাকৃতিক কাঁচ বা অবসিডিয়ান (obsidian; কেলাসমুক্ত, শক্ত, কাঁচসদৃশ আগ্নেয়শিলা বিশেষ) এ পরিণত হয়।
যদি ম্যাগমার মধ্যে প্রচুর পরিমাণে উদ্বায়ী পদার্থ থাকে যা উন্মুক্ত গ্যাস হিসেবে নির্গত হয়, তাহলে তা শীতলীকরণের সময় ছোট–বড় আকারের বুদ্বুদ-সদৃশ গহ্বর (vesicles) গঠন করতে পারে, যেমন - ঝামাপাথর (pumice; পামিস), স্কোরিয়া (scoria), অথবা বুদ্বুদাকৃতির ব্যাসল্ট (vesicular basalt) । বহিঃজ শিলার অন্যান্য উদাহরণের মধ্যে রয়েছে রায়োলাইট এবং আন্দেসাইট।
গঠনবিন্যাস
বহিঃজ শিলার গাঠনিক বৈশিষ্ট্য হচ্ছে, এগুলো এমন সূক্ষ্ম-দানাদার স্ফটিক দ্বারা গঠিত হয় যে তা মানুষের চোখ তার পার্থক্য করতে পারে না; এজন্য একে বলা হয় অ্যাফানাইটিক (aphantic)। অগ্ন্যুৎপাতের সময় অতি দ্রুত গঠিত হয় বলে অ্যাফানাইটিক শিলার কেলাসগুলো ক্ষুদ্রাকৃতির হয়ে থাকে। মানুষের চোখে দৃশ্যমান বৃহত্তর আকারের স্ফটিককে বলা হয় ফেনোক্রিস্ট (phenocrysts), যেগুলো ম্যাগমার আধারে ধীর শীতলীকরণকালে গঠিত হয়। যখন কোন আগ্নেয় শিলায় ভিন্ন দুটি আকারের কণার উপস্থিতি বিদ্যমান থাকে, তাদের গঠনবিন্যাসকে বলা হয় পর্ফিরিটিক (porphyritic) এবং সূক্ষ্মতর কণাটিকে বলা হয় ভিত্তিভর (groundmass)। ম্যাগমায় আটকে পড়া বাষ্প-বুদ্বুদের উপস্থিতির কারণে কোন কোন বহিঃজ শিলা, যেমন- স্কোরিয়া এবং ঝামাপাথরের (পামিস) গঠনবিন্যাস কিছুটা ফুসকুঁড়ি বা বুদ্বুদ সদৃশ হয়ে থাকে।
বহিঃজ বস্তুসমূহ এবং শিলার ধরন
ঢাল আগ্নেয়গিরি (shield volcano) হচ্ছে বৃহদাকার ও ধীরগতিতে গঠিত আগ্নেয়গিরি, যা হতে উদ্গীরিত প্রবাহী ব্যাসল্টপূর্ণ ম্যাগমা বেরিয়ে এসে শীতল হয়ে বহিঃজ শিলা ব্যাসল্ট গঠন করে। ভূ-পৃষ্ঠে সহজলভ্য খনিজ পদার্থ, যেমন- ফেল্ডস্পার ও পাইরক্সিন দ্বারা ব্যাসল্ট গঠিত হয়।
চিড় আগ্নেয়গিরি'র (fissure volcano) ফাটল বা চিড়গুলো হতে নিম্ন সান্দ্রতাবিশিষ্ট ব্যাসল্টযুক্ত ম্যাগমা নির্গত হয়ে বহিঃজ শিলা ব্যাসল্ট গঠন করে।
যৌগিক বা স্তরীভূত আগ্নেয়গিরি (composite or stratovolcano) হতে নির্গত ম্যাগমা প্রায়শই আন্দেসাইটযুক্ত হয়ে থাকে এবং সচরাচর আন্দেসাইট নামক বহিঃজ শিলা গঠন করে। আন্দেসাইটযুক্ত ম্যাগমা বিভিন্ন গ্যাস ও আচ্ছাদন শিলা (mantle rocks) দ্বারা গঠিত হয়।
সিন্ডার (cinder) বা স্কোরিয়া শঙ্কু (scoria cones) হতে উচ্চমাত্রার গ্যাসবিশিষ্ট লাভা তীব্রভাবে উদ্গীরিত হয়, এবং এ ধরনের মাফিক লাভায় (mafic; ম্যাগনেসিয়াম ও ফেরিক (লোহা) যৌগের আধিক্যের কারণে এমন নাম দেওয়া হয়েছে) বাষ্প বুদ্বুদের উপস্থিতির কারণে, বহিঃজ শিলা স্কোরিয়া গঠিত হয়।
লাভা গম্বুজ তৈরি হয় উচ্চ সান্দ্রতার লাভা সঞ্চিত হয়ে গম্বুজাকৃতি ধারণের মাধ্যমে। এই গম্বুজগুলো সচরাচর কঠিনাকার ধারণ করে সিলিকা-সমৃদ্ধ বহিঃজ শিলা অবসিডিয়ান গঠন করে; আবার কখনো কখনো ডেসাইট-সমৃদ্ধ গম্বুজ থেকে বহিঃজ শিলা ডেসাইট (dacite) তৈরি হয়, যেমন - সেইন্ট হেলেন এর পর্বত এ।
আগ্নেয়-গহ্বর (calderas) গঠিত হয় অগ্ন্যুৎপাতের পর আগ্নেয়গিরি ধসে গিয়ে সৃষ্ট গর্ত হতে। পুনরুজ্জীবিত গহ্বর থেকে রায়োলাইট-সমৃদ্ধ ম্যাগমা উদ্গীরিত হয়ে বহিঃজ শিলা রায়োলাইট গঠন করতে পারে, যেমনটা হয়েছে ইয়োলোস্টোন আগ্নেয় গহ্বরের ক্ষেত্রে।
সমুদ্রগর্ভস্থ আগ্নেয়গিরি সমুদ্রতলে উদ্গীরিত হয়ে বহিঃজ শিলা ঝামাপাথর (pumice) গঠন করে। ঝামাপাথর একটি হালকা কাঁচজাতীয়, বুদ্বুদাকৃতির গঠনের পদার্থ, যার সাথে স্কোরিয়ার পার্থক্য এদের সিলিকার সংযুতিতে, এবং এ কারণে এগুলো পানিতে ভাসে।
বানতি শ্রীনিবাসন
ভনাথি শ্রীনিবাসন(Vāṉathi Srīṉivāsaṉ) একজন ভারতীয় রাজনীতিবিদ, সমাজকর্মী এবং একজন আইনজীবী বর্তমানে ভারতীয় জনতা পার্টির মহিলা শাখার জাতীয় সভাপতির দায়িত্ব পালন করছেন। তিনি কোয়েম্বাটুর দক্ষিণ আসন থেকে তামিলনাড়ু বিধানসভার সদস্য। একজন আইনজীবী হিসাবে, তিনি 1993 সাল থেকে চেন্নাই হাইকোর্টে অনুশীলন করেছেন।
বনতি একজন মহিলা কল্যাণ কর্মী, বক্তা, সমাজকর্মী, লেখক এবং সমাজসেবী। তিনি মেয়ে-শিশু শিক্ষার পক্ষে, একক মায়েদের ক্ষমতায়নের জন্য পরিচিত এবং লাইভ-টেলিভিশন বিতর্কে ভদ্র এবং সুনির্দিষ্ট রাজনৈতিক উত্তর দেওয়ার জন্য কয়েকজন রাজনীতিবিদদের মধ্যে একজন।
প্রাথমিক জীবন এবং শিক্ষা
Vanathi শ্রীনিবাসন Kandasamy এবং Poovathal জুন 1970 6 জন্মগ্রহণ করেন Kongu Vellalar সম্প্রদায় ঐতিহ্যগতভাবে অনুশীলন কৃষি মধ্যে Thondamuthur কাছাকাছি Uliyampalayam Village সালে কইম্বাতরে । তিনি পরিবারের বড় সন্তান এবং শিব কুমার নামে তার এক ভাই আছে। তিনি থন্ডামুথুর উচ্চ মাধ্যমিক বিদ্যালয়ে তার স্কুল করেছেন। তিনি পিএসজি আর্টস অ্যান্ড সায়েন্স কলেজ থেকে রসায়নে স্নাতক করেছেন। তিনি 1993 সালে ড Ambedkar আম্বেদকর সরকারি আইন কলেজ, চেন্নাই থেকে স্নাতক হন এবং 1995 সালে আন্তর্জাতিক সংবিধান শাখায় মাদ্রাজ বিশ্ববিদ্যালয় থেকে আইন বিষয়ে স্নাতকোত্তর ডিগ্রি অর্জন করেন।
আইনি পেশা
ভনাথি পেশায় একজন আইনজীবী। তিনি তার পেশাগত জীবন শুরু করেছিলেন 1993 সালে, শ্রী এর জন্য কাজ করে। BSGnanadesikan, সিনিয়র অ্যাডভোকেট (সাবেক তামিলনাড়ু কংগ্রেস কমিটির সভাপতি)। তিনি দুই দশকেরও বেশি সময় ধরে চেন্নাই হাইকোর্টে আইন অনুশীলন করছেন। ২০১২ সালে, বনতি মাদ্রাজ হাইকোর্টের প্রধান বিচারপতি ইকবালের কাছ থেকে অসামান্য মহিলা আইনজীবী পুরস্কার লাভ করেন এবং পরবর্তীকালে তাকে ভারতের সর্বোচ্চ আদালতে উন্নীত করা হয়।
বনতি দক্ষিণ রেলওয়ে এবং কেন্দ্রীয় সরকারের স্থায়ী পরামর্শদাতা ছিলেন, তিনি বিজেপি তামিলনাড়ুর প্রাক্তন রাজ্য সম্পাদক ছিলেন এবং সেন্ট্রাল বোর্ড অফ ফিল্ম সার্টিফিকেশনের বোর্ড সদস্য হিসাবেও বিচ্ছিন্ন হয়েছিলেন। তিনি বিজেপি প্রার্থী হিসেবে ২০১১ এবং ২০১ Tamil সালে তামিলনাড়ু রাজ্য বিধানসভা নির্বাচনে প্রতিদ্বন্দ্বিতা করেছিলেন।
রাজনৈতিক পেশা
বিজেপির সঙ্গে বনতি শ্রীনিবাসনের সম্পর্ক তিন দশকেরও বেশি সময় ধরে। তিনি 1993 সাল থেকে বিজেপির সদস্য এবং 1999 থেকে দলের বিভিন্ন পদে রয়েছেন। তিনি একটি স্টেট সেক্রেটারি নিযুক্ত হন বিজেপি তামিলনাড়ু 2013 সালে এবং অব্যাহত 2014 পর্যন্ত যখন সে সাধারণ সম্পাদক হিসাবে নিযুক্ত করা হয় বিজেপি তামিলনাড়ু একটি পোস্ট সে জুন 2020 পর্যন্ত অব্যাহত যখন সে রাজ্যের ভাইস প্রেসিডেন্ট হিসাবে উন্নীত হন বিজেপি তামিলনাড়ু । ২ 28 অক্টোবর ২০২০, ভারতীয় জনতা পার্টির জাতীয় সভাপতি জগৎ প্রকাশ নাড্ডা ভনাতি শ্রীনিবাসনকে বিজেপি মহিলা মোর্চার জাতীয় সভাপতি নিযুক্ত করেন।
2016 বিধানসভা নির্বাচন
ওয়ানাথী শ্রীনিবাসন কোয়েম্বাটুর দক্ষিণ বিধানসভা নির্বাচনে 2016 সালে 33,113 ভোট পেয়েছিলেন।
2021 বিধানসভা নির্বাচন
তিনি মক্কাল নিধি মায়ামের অভিনেতা কমল হাসানকে পরাজিত করে বিজেপির টিকিটে কোয়েম্বাটুর দক্ষিণ আসন থেকে ২০২১ সালের তামিলনাড়ু বিধানসভা নির্বাচনে সফলভাবে প্রতিদ্বন্দ্বিতা করেছিলেন।
ব্যক্তিগত জীবন
বনথী সু.শ্রীনিবাসনকে বিয়ে করেছেন। তাদের দুটি ছেলে আছে।
লেখা
তিনি 2018 সালে 'উইমেন- ইউ আর দ্য গ্রেট' এবং ২০২০ সালে 'কেন আমাদের সিএএ দরকার' (তামিল ভাষায়) বই লিখেছেন।
সামাজিক সক্রিয়তা
কোভাই মাক্কাল সেবাই মাইয়াম হল একটি এনজিও যা 2017 সালে বানাতি শ্রীনিবাসন দ্বারা প্রতিষ্ঠিত হয়েছিল যা কোয়েম্বাটুর এবং আশেপাশের এলাকার বাসিন্দাদের কল্যাণের দিকে মনোনিবেশ করে।
শিল্পপতি এবং তরুণ পেশাজীবীদের একত্রিত করার জন্য থাঙ্ক ট্যাঙ্ক হিসাবে 2019 সালে ভনাথি কর্তৃক নিউ ইন্ডিয়া ফোরাম প্রতিষ্ঠিত হয়েছিল।
ভনাতি অরুণ জেটলি সহ তার রাজনৈতিক দলের কয়েকজন সদস্যের সাথে ভারতে লিঙ্গ এবং যৌন সংখ্যালঘুদের অধিকার প্রকাশ্যে সমর্থন করে। তিনি গোপী শঙ্কর মাদুরাইয়ের লেখা তামিল ভাষায় এলজিবিটি সম্প্রদায়ের উপর প্রথম বইটি চালু করেন।
১৯৯৫-এ বাংলাদেশ
১৯৯৫ সাল ছিল বাংলাদেশের স্বাধীনতার ২৪তম বছর। এটি ছিল খালেদা জিয়ার সরকারের প্রথম মেয়াদের পঞ্চম বছর।
আগস্ট ১৯৭১
আগস্ট ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।
আকিভ আলী
আকিভ আলী (Akiv Ali) হলেন একজন ভারতীয় চলচ্চিত্র সম্পাদক ও অভিনেতা। তিনি ২০০৫ সালে রগ সিনেমাতে অভিনয়ের মাধ্যমে বেশ পরিচিতি অর্জন করেন। এছাড়াও তিনি ব্যাবসাসফল অনেকগুলি চলচ্চিত্রে সম্পাদনার কাজ করেছেন।
ক্যারিয়ার
আকিভ হলেন বলিউড চলচ্চিত্রের একজন সম্পাদক। তিনি হিন্দী সিনেমা কাইটস এবং ওয়ান্স আপন এ টাইম ইন মুম্বাই চলচ্চিত্রের জন্য বিখ্যাত। তিনি ২০০৫ সালের চলচ্চিত্র রগ -এ একজন অভিনেতা হিসেবে কাজ করেছিলেন।
মদিনার সময়রেখা
সৌদি আরবের শহর মদিনার ইতিহাসের একটি সময়রেখা নিচে দেওয়া হল।
আনৈতারা নদী
আনৈতারা নদী হচ্ছে বাংলাদেশের টাঙ্গাইল জেলায় অবস্থিত একটি নদী। নদীটির দৈর্ঘ্য ২৫ কিলোমিটার।
ফজলুল হক বীর প্রতীক
ফজলুল হক (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ফজলুল হকের জন্ম টাঙ্গাইল জেলা শহরের বেতকা কলেজ পাড়ায়। তার বাবার নাম ওসমান গনি তালুকদার এবং মায়ের নাম লাইলি বেগম। তার স্ত্রীর নাম নাজমা হক। তাঁদের দুই মেয়ে, এক ছেলে।
কর্মজীবন
ফজলুল হক ১৯৭১ সালে টাঙ্গাইলের করটিয়া সা’দত কলেজের শিক্ষার্থী ছিলেন। মুক্তিযুদ্ধ শুরু হলে প্রতিরোধযুদ্ধে অংশ নেওয়ার পর কাদেরিয়া বাহিনীতে যোগ দেন। টাঙ্গাইল ও ময়মনসিংহ জেলার অনেক স্থানে তিনি যুদ্ধ করেন।
মুক্তিযুদ্ধে ভূমিকা
১৯৭১ সালের আগস্ট মাসের প্রথম দিকে টাঙ্গাইলে যমুনা নদী তীরবর্তী এলাকায় অবস্থানরত মুক্তিযোদ্ধাদের কয়েকজন দলনেতা খবর পেলেন, নারায়ণগঞ্জ থেকে কয়েকটি জলযান রংপুরে যাচ্ছে। তাতে অনেক অস্ত্রশস্ত্র আছে। প্রতিটি জলযানেই আছে পাকিস্তানি সেনা। তারা পাহারায় নিযুক্ত। দলনেতা সবাই কাদেরিয়া বাহিনীর। এর সামরিক প্রধান আবদুল কাদের সিদ্দিকী ফজলুল হকসহ অন্যান্য দলনেতার কাছে ওই খবর পাঠিয়েছেন। এরপর কয়েকটি দলের সমন্বয়ে একটি দল গঠিত হলো। নেতৃত্বে হাবিবুর রহমান (বীর বিক্রম)। ফজলুল হকসহ মোহাম্মদ জমশেদ আলী ও অন্য যোদ্ধারা প্রস্তুতি নিয়ে অবস্থান নিলেন মাটিকাটায়। টাঙ্গাইল জেলার ভূঞাপুরের দক্ষিণের একটি গ্রাম মাটিকাটা। ৯ আগস্ট খবর এল ভূঞাপুরের অদূরে সিরাজকান্দি ঘাটে জলযানগুলো নোঙর করেছে। ছোট-বড় মোট সাতটি জাহাজ ও স্টিমার। ১১ আগস্ট সকালে গুপ্তচর মারফত মুক্তিযোদ্ধারা খবর পেলেন, সব জলযান আবার যাত্রা শুরু করেছে। সেগুলো তাঁদের দিকেই এগিয়ে আসছে। ফজলুল হকসহ মুক্তিযোদ্ধারা হাবিবুর রহমানের নেতৃত্বে দ্রুত অবস্থান নিলেন নদীর তীরে। বেলা আনুমানিক ১১টা। এমন সময় জলযানগুলো চলে এল তাঁদের কাছাকাছি। তারা অবস্থান নিয়েছেন নদীর পূর্ব পাড়ে। জলযানগুলো সেই পাড়ের পাশ দিয়েই এগিয়ে আসছে। নদীর পাড় থেকে একটু দূরে চর। জলযানগুলো নদীর পাড় ও চরের মাঝ দিয়েই যাবে। হাবিবুর রহমান মুক্তিযোদ্ধাদের বলেছেন, তিনি সংকেত দেবেন। তার আগে যেন কেউ গুলি না ছোড়ে। তাই ফজলুল হক ও তার সহযোদ্ধারা অস্ত্রের ট্রিগারে আঙুল রেখে চুপচাপ আছেন। সময় এগিয়ে যেতে থাকে। এর মধ্যে দুটি জলযান তাঁদের সামনে দিয়ে চলে গেল। ফজলুল হক ও তার সহযোদ্ধারা সবাই অধীর উত্তেজনায়। কিন্তু সংকেত আসছে না। এমন সময় বড় আকারের দুটি জলযান তাঁদের সামনে এল। তারা দেখলেন তাতে মেশিনগান ফিট করা। কিন্তু সেখানে কোনো পাকিস্তানি সেনা নেই। সেনারা ডেকে শিথিল অবস্থায় গল্পগুজব করছে। মৃত্যু যে তাদের জন্য অপেক্ষা করছে, তা তাদের কল্পনাতেও নেই। ঠিক তখনই সংকেত এল। সঙ্গে সঙ্গে গর্জে উঠল ফজলুল হকসহ সবার অস্ত্র। মর্টার, এলএমজি, রাইফেলের গুলিবর্ষণ। একের পর এক রকেট লঞ্চারের রকেট পড়তে থাকল কেবিন ও ডেকে। হতাহত হলো পাকিস্তানি সেনাসহ কয়েকজন। বাকিরা প্রতিরোধের চেষ্টা না করে স্পিডবোটে চড়ে পালিয়ে গেল। পেছনে ছিল আরও তিনটি জলযান। সেগুলো গোলাগুলির শব্দ শুনে মুখ ঘুরিয়ে পেছন দিকে চলে গেল। আক্রান্ত জলযানে ছিল অনেক অস্ত্রশস্ত্র ও গোলাবারুদের বাক্স। মুক্তিযোদ্ধারা গ্রামবাসী ও স্বেচ্ছাসেবকের সহায়তায় অর্ধেক বাক্স নিজেদের দখলে নিতে সক্ষম হন। এরপর তারা তাতে আগুন ধরিয়ে দেন। এতে জলযান এবং অস্ত্রশস্ত্র ও গোলাবারুদ ধ্বংস হয়ে যায়। ১৩ আগস্ট পাকিস্তান সেনাবাহিনী মাটিকাটায় বিমান হামলা চালায়। তখন ফজলুল হক আহত হন।
বাংলাদেশ অভ্যন্তরীণ নৌ-পরিবহন কর্তৃপক্ষ
বাংলাদেশ অভ্যন্তরীণ নৌ-পরিবহন কর্তৃপক্ষ (সংক্ষেপ বিআইডব্লিউটিএ নামে বেশি পরিচিত) বাংলাদেশ সরকারের একটি স্বায়ত্তশাসিত সংস্থা, যা দেশের অভ্যন্তরীণ নৌ চলাচল নিয়ন্ত্রণ করে। এটি নৌ পরিবহন নিয়ন্ত্রণ ও উন্নয়ন সহ নৌযান সমূহের জন্য বিভিন্ন আইন ও নীতিমালা প্রণয়ন, অনুমোদন, নিবন্ধন ইত্যাদি কাজের জন্য দায়িত্বপ্রাপ্ত। ঢাকার মতিঝিলে এর প্রধান কার্যালয় অবস্থিত এবং এটি বাংলাদেশের নৌ পরিবহন মন্ত্রণালয়ের অধীন।
পেন্টহাউস কমিক্স
পেন্টহাউস কমিক্স ছিল আমেরিকান বাজারের ম্যাগাজিন আকারের কমিক বই, ১৯৯৪ সালের বসন্ত থেকে জুলাই ১৯৯৮ পর্যন্ত পেন্টহাউজ ইন্টারন্যাশনাল/জেনারেল মিডিয়া কমিউনিকেশনস দ্বারা প্রকাশিত ছিল। প্রাথমিক সম্পাদক ছিলেন জর্জ কারাগন এবং হোরাটিও ওয়েসফেল্ড। এর ৩২ টি সংখ্যা এবং একটি বিশেষ সংস্করণ বের হয়েছিল। পেন্টহাউস কমিক্সের বিদেশী সংস্করণগুলি ২০১১ সাল পর্যন্ত প্রকাশিত হয়েছে।
প্রকাশের ইতিহাস
পেন্টহাউস কমিক্স পেন্টহাউস পত্রিকার সংক্ষিপ্ত বিভাগগুলির একটি সিরিজ হিসাবে শুরু হয়েছিল। সংক্ষিপ্ত বিভাগগুলির ৩টি মুদ্রিত হওয়ার পরে (এগুলি অ্যাডাম হিউজেস, কেভিন নওলান এবং গ্যারি লিচের শিল্পকর্মের বৈশিষ্ট্যযুক্ত) প্রকাশক বব গুচিওনি অনুরোধ করেছিলেন যে, পেন্টহাউস কমিক্স তার নিজস্ব স্ট্যান্ড-অ্যালোন ম্যাগাজিনে পরিণত করতে, যা তিনি মার্কিন যুক্তরাষ্ট্র এবং ইউরোপীয় উভয় পত্রিকার বাজারে প্রতিযোগিতার কল্পনা করেছিলেন।
সেন্সরশিপ
১৯৯৪ সালের জুনে কানাডিয়ান কর্তৃপক্ষ সতর্ক করেছিল যে, "পেন্টহাউস কমিক্স ইস্যু # ২ (জুলাই/আগস্ট ১৯৯৪) বিতরণ নিষিদ্ধ করবে, কারণ এটি মহিলা এবং অন্যদের যৌন থিমকে পরাধীন করার বিষয়ে কাজ করে।
বিদার শিল্পকর্ম
বিদ্রি কারিগর
বিদরী শিল্প গবেষক রেহামান প্যাটেল ভাগ করে নিয়েছেন যে পুরস্কারদাতারা বিদেশে বিদরি শিল্পের বিভিন্ন প্রকারের প্রদর্শনী করে তাদের দক্ষতা দেখিয়েছিলেন।
এই শিল্পচর্চায় কারিগররা আছেন যারা এই অনুশীলনটিকে জাতীয় এবং আন্তর্জাতিক স্বীকৃতিতে নিয়ে গিয়েছিলেন। ১৯৬১ সালে ভারতের আদমশুমারি অনুসারে, ১৯৬৯ সালে প্রথম জাতীয় পুরস্কার সৈয়দ তাসাদ্দুক হুসেন বিদারের গুলিস্তান সমবায় সমিতির প্রধান ছিলেন। অন্যান্য উল্লেখযোগ্য জাতীয় পুরস্কারপ্রাপ্তরা হলেন- আবদুল হাকিম, মোহাম্মদ নজিব খান, শাহ মাজেদ কাদ্রি, মোহাম্মদ মইজউদ্দিন, মোহাম্মদ আবদুল রউফ এবং মোহাম্মদ সালেমউদ্দিন।
শাহ রশিদ আহমেদ কাদরী জাতীয় পুরস্কার, ১৯৮৮ সালে কর্ণাটক রাজ্য পুরস্কার, ২০০৬ সালে রাজ্যস্তব পুরস্কার, ২০০৪ সালে গ্রেট ইন্ডিয়ান অ্যাচিভমেন্ট অ্যাওয়ার্ড এবং ১৯৯৬ সালে জেলা রাজ্যোৎসব পুরস্কার সহ একাধিক পুরস্কারের প্রাপক ২০১৫ সালে তাকে শিলপ গুরু পুরস্কার দিয়েছিলেন।
বিদার তৈরির প্রক্রিয়া
বিড্রিওয়্যার একটি আট-পর্যায়ে প্রক্রিয়াটি সম্পন্ন করে: ছাঁচনির্মাণ, ফাইল দ্বারা স্মুথেনিং, ছিনুক দ্বারা নকশা করা, ছিনি এবং হাতুড়ি দ্বারা খোদাই করা, খাঁটি রৌপ্য খাঁজ, আবার স্মুথেনিং, বফিং এবং অবশেষে মাটি এবং অ্যামোনিয়াম ক্লোরাইড দ্বারা জারণকরণ। বিড্রিওয়্যারটি দিয়াশালাইয়ের মাধ্যমে তামা এবং দস্তার একটি মিশ্রণ থেকে তৈরি করা হয় (অনুপাত ১:১৬)) দস্তা বিষয়বস্তু খাদ একটি গভীর কালো রঙ দেয়। প্রথমত, ক্যাস্টর অয়েল এবং রজন যোগ করার মাধ্যমে মৃত্তিকা থেকে একটি ছাঁচ তৈরি হয় তারপরে গলিত ধাতুটি গালানো হয় একটি কাস্ট টুকরা যা পরে ফাইলিংয়ের মাধ্যমে ধীর করা হয়। দিয়াশালাইটি এখন একটি অস্থায়ী কালো প্রলেপ পাওয়ার জন্য তামার সালফেটের একটি শক্ত সমাধানের সাথে প্রলেপ দেওয়া হয় যার উপরে ধাতব স্টাইলাসের সাহায্যে ডিজাইনগুলি মুক্ত হস্তান্তর করা হয়।
এরপরে এটি একটি সুরক্ষিতভাবে সুরক্ষিত হয় এবং কারিগরটি ফ্রিহ্যান্ড এচিংয়ের উপর নকশাটি খোদাই করার জন্য ছোট ছিনি ব্যবহার করে। খাঁটি রৌপ্যের সূক্ষ্ম তারে বা সমতল স্ট্রিপগুলি সাবধানে এই খাঁজগুলিতে হামার করা হয়।
এরপরে নিবন্ধটি দায়ের করা হয়, বুফে দেওয়া হয় এবং সাময়িক কালো আবরণ থেকে মুক্তি পেতে মসৃণ করা হয়। এর ফলে রৌপ্য খাঁজাকে দ্যুতিযুক্ত ধাতব পৃষ্ঠ থেকে এখনই চূড়ান্তভাবে আলাদা করা যায় যা এখন সমস্ত রৌপ্য-সাদা।
বিড্রিওয়্যার এখন চূড়ান্ত কালোকরণ প্রক্রিয়া করার জন্য প্রস্তুত। এখানে, একটি বিশেষ জাতের মাটি যা কেবল বিদার দুর্গের অংশবিশেষে পাওয়া যায় তা ব্যবহৃত হয়। এটি অ্যামোনিয়াম ক্লোরাইড এবং জলের সাথে মিশ্রিত করে একটি পেস্ট তৈরি করে যা পরে উত্তাপিত বিদরি পৃষ্ঠের উপরে ঘষে। সিলভার ইলেটের কোনও প্রভাব নেই এমন সময় পেস্টটি নির্বাচন করে দেহকে অন্ধকার করে দেয়।
পেস্টটি পরে একটি চকচকে রৌপ্য নকশাকে প্রকাশ করার জন্য ধুয়ে ফেলা হয়েছে যা কালো পৃষ্ঠের বিপরীতে বিপরীতভাবে আকর্ষণীয়। একটি সমাপ্তি স্পর্শ হিসাবে, ম্যাট লেপ গভীর করতে তেল সমাপ্ত পণ্যটিতে প্রয়োগ করা হয়। সমাপ্ত পণ্যটি উজ্জ্বল সিলভার কালি দিয়ে কালো প্রদর্শিত হয়।
অনিলেন্দ্রনাথ গঙ্গোপাধ্যায়
অনিলেন্দ্রনাথ গঙ্গোপাধ্যায় (Anilendranath Gangopadhyay)(  ১৮৯২ - ৬ সেপ্টেম্বর, ১৯৮২) খ্যাতনামা গণিতের অধ্যাপক। পাকিস্তানের নোবেলজয়ী  পদার্থবিজ্ঞানী ডক্টর আবদুস সালামের গণিতের শিক্ষক।
জন্ম ও শিক্ষা জীবন
অনিলেন্দ্রনাথ গঙ্গোপাধ্যায়ের জন্ম ১৮৯২ খ্রিস্টাব্দে বৃটিশ ভারতের কলকাতার ভবানীপুরে। পিতা দেবেন্দ্রনাথ গঙ্গোপাধ্যায় ছিলেন কলকাতার সাউথ সুবারবন স্কুলের অঙ্কের শিক্ষক। অনিলেন্দ্রনাথ ১৯০৮ খ্রিস্টাব্দে কলকাতার ভবানীপুরের লণ্ডন মিশনারি ইনস্টিটিউট থেকে প্রবেশিকা, ১৯১২ খ্রিস্টাব্দে স্কটিশ চার্চ কলেজ থেকে গণিতে অনার্স-সহ বি.এ এবং ১৯১৫ খ্রিস্টাব্দে কলকাতা বিশ্ববিদ্যালয় থেকে বিশুদ্ধ গণিতে (পিওর ম্যাথামেটিক্স) দ্বিতীয় স্থান অধিকার করে এম.এ পাশ করেন। আবার ১৯১৮ খ্রিস্টাব্দে ব্যবহারিক গণিতে (অ্যাপ্লায়েড ম্যাথামেটিক্স) প্রথম হয়ে দ্বিতীয়বার এম.এ পাশ করেন।
কর্মজীবন
১৯১১ খ্রিস্টাব্দে বৃটিশ ভারতের লাহোরে সনাতন ধর্ম কলেজে গণিতের অধ্যাপক হিসাবে তার কর্মজীবন শুরু হয় এবং সেখানেই অধ্যাপনা করেন। ১৯৪৫ খ্রিস্টাব্দে দেশবিভাগের কিছুদিন পর পাকিস্তানের লাহোর থেকে চলে এসে কলকাতায় কাটান। পরে পাঞ্জাবের বর্তমানে হরিয়ানার আম্বালায় সনাতন ধর্ম কলেজ স্থানান্তরিত হয়ে এলে ১৯৪৯ খ্রিস্টাব্দে আবার সেই কলেজে যোগ দেন এবং ১৯৫৩ খ্রিস্টাব্দে সেখান থেকে অবসরগ্রহণ করে কলকাতায় স্থায়ীভাবে বসবাস শুরু করেন। কলকাতায় অবস্থান কালে চার বৎসর কলকাতার বঙ্গবাসী কলেজে অধ্যাপনা করেন। তিনি অকৃতদার ছিলেন। তার ছাত্ররাই ছিল সন্তানতুল্য। পদার্থবিজ্ঞানে নোবেল পুরস্কার প্রাপ্ত পাকিস্তানের বিজ্ঞানী আবদুস সালাম  তার লাহোরে সনাতন ধর্ম কলেজের ছাত্রদের অন্যতম। ১৯৮১ খ্রিস্টাব্দে কলকাতা বিশ্ববিদ্যালয় অধ্যাপক আবদুস সালামকে "দেবপ্রসাদ সর্বাধিকারী স্বর্ণপদক"-এ ভূষিত করতে চাইলে তিনি তার শিক্ষক অনিলেন্দ্রনাথের যোগ্য সম্মান প্রদানের আগে সে পদক গ্রহণে অনিচ্ছা প্রকাশ করেন। অতঃপর এই ঘটনার পরিপেক্ষিতে কলকাতা বিশ্ববিদ্যালয় "এমিনেন্ট টিচার অ্যাওয়ার্ড" প্রবর্তন করে। বিশ্ববিদ্যালয় ১৯৮১ খ্রিস্টাব্দে ২১ শে জানুয়ারি অনিলেন্দ্রনাথকে প্রথম এই পুরস্কার দিয়ে সম্মানিত করে। অসুস্থ অনিলেন্দ্রনাথের সাউথ চক্রবেড়িয়া রোডের বাসভবনে সমাবর্তন অনুষ্ঠিত হয় এবং সেই অনুষ্ঠানে ডক্টর আবদুস সালাম উপস্থিত হয়ে বিশ্ববিদ্যালয়ের পুরস্কার গ্রহণ করেন।
জীবনাবসান
বাংলার খ্যাতনামা গণিতের অধ্যাপক অকৃতদার  অনিলেন্দ্রনাথ গঙ্গোপাধ্যায় ১৯৮২ খ্রিস্টাব্দের ৬ ই সেপ্টেম্বর ৯০ বৎসর বয়সে কলকাতায় নিজ বাসভবনে পরলোক গমন করেন।
মেরিনা এলালি
মেরিনা ডি সুজা দান্তাস এলালি (জন্ম ৬ এপ্রিল ১৯৮২, নাটাল, ব্রাজিল) একজন ব্রাজিলীয় সঙ্গীতশিল্পী। তিনি ২০০৪ সালে একটি প্রতিভা প্রতিযোগিতা অনুষ্ঠান, গ্লোবো টেলিভিশন শো ফামা-তে উপস্থিত হওয়ার পরে প্রথম পরিচিত হন। তিনি ২০০৫ সালে তার প্রথম স্ব-শিরোনাম অ্যালবাম প্রকাশ ।
বদ্রীনাথ কি দুলহনিয়া
বদ্রীনাথ কি দুলহানিয়া (বাংলা: বদ্রীনাথের বধূ) ২০১৭ সালের হিন্দি প্রেমের হাস্যরসাত্মক ছবি।
বাংলাদেশী দাবা চ্যাম্পিয়নশিপ
বাংলাদেশ জাতীয় দাবা চ্যাম্পিয়নশিপ হল বাংলাদেশের বার্ষিক জাতীয় দাবা প্রতিযোগিতা।
গ্র্যান্ডমাস্টার
মোট: ৫
আন্তর্জাতিক মাস্টার
মোট: ৩
প্রার্থী মাস্টার
মোট: ৪
মহিলা আন্তর্জাতিক মাস্টার
মোট: ২
মহিলা ফিদে মাস্টার
মোট: ৬
গোহ হুপ জিন
জীবনের প্রথমার্ধ
গোহ হুপ জিন সিঙ্গাপুরের ধনকুবের গোহ চেং লিয়াংয়ের ছেলে।
গোহ টোকিও বিশ্ববিদ্যালয় থেকে রাসায়নিক প্রকৌশল বিষয়ে স্নাতক এবং ক্যালিফোর্নিয়া বিশ্ববিদ্যালয় থেকে এমবিএ করেছেন।
১৯৯৬-এ বাংলাদেশ
১৯৯৬-এ বাংলাদেশে সংগঠিত ঘটনাবলি।
জন্ম
থাম্ব|ডান|150px|[[সানজিদা ইসলাম, ক্রিকেটার।]]
মৃত্যু
থাম্ব|ডান|150px|[[কাজী আবুল মনসুর, চিকিৎসাবিদ্যায় স্বাধীনতা পুরস্কার প্রাপক।]] থাম্ব|ডান|150px|[[সালমান শাহ, অকাল প্রয়াত চলচ্চিত্র অভিনেতা।]]
তেরসিয়াস মালেপে
রেপো তেরসিয়াস মালেপে (Tercious Malepe; জন্ম: ১৮ ফেব্রুয়ারি ১৯৯৭; তেরসিয়াস মালেপে নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব আমাজুলু এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০১৭ সালে, মালেপে দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। এরপূর্বে ২০১৬ সালে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১১ ম্যাচে ১টি গোল করেছেন।
প্রারম্ভিক জীবন
রেপো তেরসিয়াস মালেপে ১৯৯৭ সালের ১৮ই ফেব্রুয়ারি তারিখে দক্ষিণ আফ্রিকার মিডেলবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মালেপে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
তেভেত
তেভেত (טֵבֵת; আক্কাদীয় ṭebētu থেকে) সাধারণ পঞ্জির চতুর্থ এবং ইহুদি ধর্মপঞ্জির দশম মাস। এই মাসের পূর্বে কিসলেভ ও পরে শেভাত রয়েছে। এই মাসে ২৯টি দিন বিদ্যমান। গ্রেগরীয় বর্ষপঞ্জির ডিসেম্বর-জানুয়ারিতে পড়ে এই হিব্রু মাস। ব্যাবিলনীয় বর্ষপঞ্জিতে এর নাম আরা তেবেতাম, যার অর্থ "কর্দমাক্ত মাস"।
গ্রেগরীয় নববর্ষ
গ্রেগরীয় নববর্ষ দিবস (১ জানুয়ারি) সর্বদা এই মাসের কাছাকাছি ঘটে। শুধু মাঝেমধ্যে গ্রেগরীয় নববর্ষ কিসলেভ বা শেভাতে ঘটে।
পবিত্র দিন ও উদযাপিত দিবস সমূহ
২৫ কিসলেভ – ২ তেভেত  – হানুক্কাহ (অথবা ৩ তেভেত যদি কিসলেভ মাস ১ দিন সংক্ষিপ্ত হয়)। ১০ তেভেত – দশম তেভেত (আসারা বে'তেভেত), ইহুদিদের একটি উপবাস দিবস।
ইতিহাস ও ধর্মে
শমরীয় কর্তৃক ইহুদিদের বিশ্বাসঘাতকতার অভিযোগ জানার পর মহান আলেকজান্ডার তাদের সাথে দেখা করেন।
ফাহমিদা আজিম
ফাহমিদা আজিম পুলিৎজার পুরস্কার বিজয়ী বাংলাদেশি-মার্কিন চিত্র ও অলঙ্করণশিল্পী। চীনা বন্দিশিবির থেকে পালানোর দৃশ্য প্রতিবেদনের অলঙ্করণ আকার জন্য ২০২২ সালে ফাহমিদা পুলিৎজার পুরস্কার পান।
কর্মজীবন
দ্য নিউ ইয়র্কার, সায়েন্টিফিক আমেরিকান, দ্য নিউ ইয়র্ক টাইমস, দ্য ইন্টারসেপ্ট ও এন্টারটেইনমেন্ট উইকলিসহ একাধিক মাধ্যমে তার অলঙ্করণ প্রকাশ হয়। ফাহমিদা ৬ বছর বয়স থেকে মা-বাবার সঙ্গে যুক্তরাষ্ট্রের ভার্জিনিয়ায় বসবাস শুরু করেন। ওয়াশিংটনে সিয়াটলে একটি বেসরকারি কোম্পানিতে গ্রাফিক ডিজাইনার হিসেবে চাকরি করেন।
চীনে উইঘুর নির্যাতন নিয়ে ‘‘যেভাবে একটি চীনা বন্দিশিবির থেকে পালিয়ে এসেছি‘‘ (হাউ আই এসকেপড আ চায়নিজ ইন্টারমেন্ট ক্যাম্প) শিরোনামটির প্রতিবেদনের অলঙ্করণ আকার জন্য ‘অলঙ্করণ প্রতিবেদন ও মন্তব্য‘ বিভাগে পুলিৎজার পুরস্কার বিজয়ী হন।
ফাহমিদা আজিম এর আগে “সামিরা সার্ফ” বইয়ের অলঙ্করণের জন্যে   “গোল্ডেন কাইট” পুরস্কার,  ২০২০ সালে “মুসলিম উইমেন আর এভরিথিংস” এবং ২০২১ সালে “আমিরার পিকশ্চার ডে” গ্রন্থের প্রচ্ছদ অলঙ্করণে পুরস্কার পেয়েছিলেন।
সিলভারটাউন সুড়ঙ্গ
সিলভারটাউন টানেল হল টেম্‌স নদীর তলদেশে গ্রিনউইচ উপদ্বীপ ও পশ্চিম সিলভারটাউনের মধ্যে নির্মাণাধীন একটি সড়ক সুড়ঙ্গ।
এটি ট্রান্সপোর্ট ফর লন্ডন দ্বারা উত্থাপিত করা হচ্ছে এবং রিভারলিঙ্কস কনসোর্টিয়াম দ্বারা একটি নকশা, নির্মাণ, অর্থায়ন ও রক্ষণাবেক্ষণ চুক্তির মাধ্যমে সরবরাহ করা হবে। সুড়ঙ্গটি ব্ল্যাকওয়াল সুড়ঙ্গের মধ্যে যানজট কমানোর উদ্দেশ্যে তৈরি করা হচ্ছে এবং যখন এটি ২০২৫ খ্রিস্টাব্দে খোলা হবে তখন উভয় সুড়ঙ্গে টোল আরোপ করা হবে। নির্মাণের জন্য চুক্তিটি ২০১৯ খ্রিস্টাব্দের নভেম্বর মাসে প্রদান করা হয়েছিল।
সুড়ঙ্গটিতে ভারী পণ্যবাহী যানবাহন এবং বাসের জন্য উত্সর্গীকৃত লেন অন্তর্ভুক্ত থাকবে, তবে এটি হাঁটার বা সাইকেল চালকদের প্রবেশযোগ্য হবে না। ভবিষ্যতের সমস্ত বাস রুট যেগুলি সুড়ঙ্গ ব্যবহার করবে সেগুলি শূন্য নিঃসরণ বিশিষ্ট হবে।